LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO 2022 M.

KOVO 24 D. ĮSAKYMO NR. V-634 „DĖL VALSTYBINIO VISUOMENĖS SVEIKATOS STIPRINIMO FONDO LĖŠOMIS FINANSUOJAMŲ PROJEKTŲ FINANSAVIMO IR ADMINISTRAVIMO TVARKOS APRAŠO PATVIRTINIMO“ PAKEITIMO

2022 m. balandžio 26 d. Nr. V-825

Vilnius

Pakeičiu Valstybinio visuomenės sveikatos stiprinimo fondo lėšomis finansuojamų projektų finansavimo ir administravimo tvarkos aprašą, patvirtintą Lietuvos Respublikos sveikatos apsaugos ministro 2022 m. kovo 24 d. įsakymu Nr. V-634 „Dėl Valstybinio visuomenės sveikatos stiprinimo fondo lėšomis finansuojamų projektų finansavimo ir administravimo tvarkos aprašo patvirtinimo“ (toliau – Aprašas):

1.	Papildau Aprašo 6 priedą 1.10 ir 1.11 papunkčiais:

„1.10.	Regioninės ir kabelinės televizijos programų konsorciumas, kurį sudaro:
1.10.1.	ne mažiau nei 15 regioninių ir kabelinių televizijos programų ir bent 5 iš jų regioninės TV	15
1.10.2.	ne mažiau kaip 12 regioninių ir kabelinių televizijos programų ir bent 3 regioninės TV	10
1.10.3.	ne mažiau kaip 10 regioninių ir kabelinių televizijos programų ir bent 1 iš jų regioninė TV	5
1.10.4.	mažiau nei 10 regioninių ir kabelinių televizijos programų ir bent 3 iš jų regioninės TV	0
1.11.	Regioninių radijo stočių konsorciumas, kurį sudaro:
1.11.1.	ne mažiau kaip 15 regioninių radijo stočių	15
1.11.2.	mažiau nei 15, bet ne mažiau nei 10 regioninių radijo stočių	10
1.11.3.	mažiau nei 10, bet ne mažiau nei 5 regioninės radijo stotys	5
1.11.4.	mažiau nei 5 regioninės radijo stotys	0“

2. Papildau Aprašo 7 priedą 1.5 papunkčiu:

„1.5.	Vientiso turinio ir vizualinio identiteto užtikrinimo bei skleidžiamos informacijos kokybės priežiūra
1.5.1.	Pateikiamas aiškus ir detalus algoritmas (-ai), kaip bus užtikrinamas vientisas kampanijos turinys ir vizualinis identitetas bei skleidžiamos informacijos kokybės priežiūra (pateikiamas aprašymas, kaip bus derinamos temos, bendraujama su konsorciumais (būdai, dažnis), paaiškinama, kaip bus atliekama informacijos kokybės kontrolė ir kt.)	15
1.5.2.	Pateikiamas algoritmas (-ai), kaip bus užtikrinamas vientisas kampanijos turinys ir vizualinis identitetas bei skleidžiamos informacijos kokybės priežiūra, tačiau jis nėra detalizuojamas (nėra paaiškinta, kaip bus derinamos temos, bendraujama su konsorciumais (būdai dažnis), atliekama informacijos kokybės kontrolė ir kt.)	10
1.5.3.	Nepateiktas algoritmas (-ai) dėl vientiso kampanijos turinio ir vizualinio identiteto bei skleidžiamos informacijos kokybės priežiūros užtikrinimo	0“

Sveikatos apsaugos ministras	Arūnas Dulkys